Ehdotus: neuvoston päätös Euroopan yhteisön puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin yhdeksättä kokousta varten /* KOM/2008/0695 lopull. */





[pic] | EUROOPAN YHTEISÖJEN KOMISSIO | Bryssel 3.11.2008 KOM(2008) 695 lopullinen Ehdotus: NEUVOSTON PÄÄTÖS Euroopan yhteisön puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin yhdeksättä kokousta varten (komission esittämä) PERUSTELUT 1. Muuttavien luonnonvaraisten eläinten suojelemisesta tehdyn yleissopimuksen (tunnetaan myös CMS- tai Bonnin yleissopimuksena) tavoitteena on maalla tai meressä elävien muuttavien luonnonvaraisten lajien sekä muuttavien luonnonvaraisten lintujen suojelu. Kyseessä on hallitustenvälinen yleissopimus, joka on tehty YK:n ympäristöohjelman suojeluksessa. Se koskee luonnonvaraisten eläinten ja luontotyyppien maailmanlaajuista suojelua. 2. Yleissopimuksen sopimuspuolten konferenssin yhdeksäs kokous järjestetään Roomassa Italiassa 1.–5. joulukuuta 2008. Euroopan yhteisö on ollut CMS- yleissopimuksen sopimuspuoli 1. marraskuuta 1983[1] alkaen. 3. Sopimuspuolten konferenssi (COP) on yleissopimuksen päätöksentekoelin, jolla on valtuudet arvioida muuttavien eläinlajien suojelun tasoa ja tarvittaessa tarkistaa yleissopimuksen liitteitä I ja II. Useat sopimuspuolet ovat ehdottaneet, että seuraavassa sopimuspuolten konferenssin kokouksessa yleissopimuksen liitteisiin I ja II lisättäisiin useita uusia suojeltavia lajeja. 4. Yleissopimuksen XI artiklan mukaisesti yleissopimuksen liitteisiin tehdyt muutokset tulevat voimaan kaikkien sopimuspuolten osalta 90 päivän kuluttua siitä sopimuspuolten konferenssin kokouksesta, jossa muutokset hyväksyttiin, lukuun ottamatta niitä sopimuspuolia, jotka ovat tehneet varauman. Näin ollen on tarpeen, että neuvosto tekee 300 artiklan 2 kohdan toisen alakohdan mukaisen päätöksen yhteisön kannasta sopimuspuolten konferenssin yhdeksättä kokousta varten. 5. Mikään sopimuspuolten tekemistä muutosehdotuksista ei edellytä yhteisön lainsäädännön muuttamista. Muutosehdotukset koskevat joko sellaisia muuttavia lajeja, joita jo suojellaan asianmukaisesti yhteisön lainsäädännön (esimerkiksi lintudirektiivin[2]- ja luontodirektiivin[3] tai yhteisen kalastuspolitiikan[4]) nojalla, tai lajeja, jotka eivät kuulu yhteisen kalastuspolitiikan soveltamisalaan ja joiden levinneisyysalue on jäsenvaltioiden Euroopassa sijaitsevien alueiden ulkopuolella. Yhteisön olisi kannatettava näitä ehdotuksia seuraavista syistä: (1) ehdotukset on perusteltu tieteellisesti, (2) ehdotukset yhdenmukaistavat yhteisön sisäiset ja ulkoiset toimet ja (3) Euroopan yhteisö on sitoutunut biologisen monimuotoisuuden suojelua koskevaan kansainväliseen yhteistyöhön biologista monimuotoisuutta koskevan YK:n yleissopimuksen 5 artiklan ja kestävän kehityksen huippukokouksessa sovitun tavoitteen (biologisen monimuotoisuuden häviämisen nykyvauhdin merkittävä hidastaminen vuoteen 2010 mennessä) mukaisesti. Ehdotus: NEUVOSTON PÄÄTÖS Euroopan yhteisön puolesta omaksuttavasta kannasta muuttavien luonnonvaraisten eläinten suojelemista koskevan yleissopimuksen liitteiden I ja II muuttamista koskeviin ehdotuksiin yleissopimuksen sopimuspuolten konferenssin yhdeksättä kokousta varten EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan toisen alakohdan kanssa, ottaa huomioon komission ehdotuksen[5], sekä katsoo seuraavaa: (1) Yhteisö on muuttavien luonnonvaraisten eläinten suojelua koskevan yleissopimuksen (CMS- tai Bonnin yleissopimus[6]) sopimuspuoli. (2) Sopimuspuolten konferenssi on yleissopimuksen päätöksentekoelin, jolla on valtuudet tarkistaa ja arvioida erityisesti yleissopimuksen liitteissä I ja II lueteltujen muuttavien eläinlajien suojelun tasoa ja tarkastella näiden lajien suojelussa tapahtunutta kehitystä. (3) Useat sopimuspuolet ovat tehneet Roomassa Italiassa 1.–5. joulukuuta 2008 pidettävää sopimuspuolten konferenssin yhdeksättä kokousta varten ehdotuksia yleissopimuksen liitteiden I ja II muuttamiseksi ja siten useiden uusien lajien ottamiseksi suojelun piiriin. (4) Yleissopimuksen XI artiklan mukaisesti yleissopimuksen liitteisiin tehdyt muutokset tulevat voimaan kaikkien sopimuspuolten osalta 90 päivän kuluttua siitä sopimuspuolten konferenssin kokouksesta, jossa muutokset hyväksyttiin, lukuun ottamatta niitä sopimuspuolia, jotka ovat tehneet varauman. (5) Mikään sopimuspuolten tekemistä muutosehdotuksista ei edellytä yhteisön lainsäädännön muuttamista. (6) Yhteisön olisi tuettava näitä ehdotuksia, koska ne on perusteltu tieteellisesti, ne ovat yhteisön lainsäädännön mukaisia ja vastaavat yhteisön tekemää sitoumusta osallistua biologisen monimuotoisuuden suojelua koskevaan kansainväliseen yhteistyöhön biologista monimuotoisuutta koskevan YK:n yleissopimuksen[7] 5 artiklan mukaisesti sekä edistävät kestävän kehityksen huippukokouksessa vuonna 2002 sovitun tavoitteen, jonka mukaisesti biologisen monimuotoisuuden häviämisen nykytahtia on hidastettava merkittävästi vuoteen 2010 mennessä, saavuttamista, ON TEHNYT TÄMÄN PÄÄTÖKSEN: Ainoa artikla Komissio esittää seuraavan yhteisön kannan muuttavien luonnonvaraisten eläinten suojelemisesta tehdyn yleissopimuksen (CMS- tai Bonnin yleissopimus) sopimuspuolten konferenssin yhdeksännessä kokouksessa äänestettäessä ehdotuksista, jotka koskevat yleissopimuksen liitteiden I ja II muuttamista useiden uusien eläinlajien ottamiseksi suojelun piiriin: 6. Komissio valtuutetaan kannattamaan seuraavien eläinlajien lisäämistä liitteeseen I: 7. Neophron percnopterus ; 8. Tursiops truncatus ponticus (Mustan meren populaatio); 9. Falco cherrug ; 10. Orcaella brevirostris ; 11. Souza teuszii ; 12. Acinonyx jubatus ; 13. Trichechus senegalensis ; 14. Ammotragus lervia ; 15. Aythya baeri ; 16. Sterna lorata ; 17. Emberiza aureola ; 18. Dendroica caerulea ; 19. Acrocephalus griseldis; 20. Komissio valtuutetaan kannattamaan seuraavien eläinlajien lisäämistä liitteeseen II: 21. Phocoena phocoena (Luoteis-Afrikan populaatio); 22. Grampus griseus (Välimeren populaatio); 23. Tursiops truncatus (koko Välimeren populaatio); 24. Stenella clymene (Länsi-Afrikan populaatio, Itä-Atlantin trooppinen alue); 25. Lycaon pictus ; 26. Saiga tatarica ; 27. Oxyura maccoa ; 28. Rhychops flavirostris ; 29. Isurus oxyrinchus ; 30. Isurus paucus ; 31. Lamna nasus ; 32. Squalus acanthias . Tehty Brysselissä […] päivänä […] kuuta […]. Neuvoston puolesta Puheenjohtaja […] [1] Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä (EYVL L 210, 24.6.1982, s. 10). [2] Neuvoston direktiivi 79/409/ETY, annettu 2 päivänä huhtikuuta 1979, luonnonvaraisten lintujen suojelusta (EYVL L 103, 25.4.1979, s. 1). [3] Neuvoston direktiivi 92/43/ETY annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta (EYVL L 206, 22.7.1992, s. 7). [4] Neuvoston asetus (EY) N:o 2371/2002, annettu 20 päivänä joulukuuta 2002, elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa (EYVL L 358, 31.12.2002, s. 59). [5] EUVL C , , s. . [6] Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä (EYVL L 210, 24.6.1982, s. 10). [7] Neuvoston päätös 93/626/ETY, tehty 25 päivänä lokakuuta 1993, biologista monimuotoisuutta koskevan yleissopimuksen tekemisestä (EYVL L 309, 13.12.1993, s. 1).